CELEX: 62021CN0775
Language: el
Date: 2021-12-15 00:00:00
Title: Υπόθεση C-775/21: Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 15 Δεκεμβρίου 2021 — Blue Air Aviation SA κατά UCMR — ADA Asociaţia pentru Drepturi de Autor a Compozitorilor

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/7
            
         
      Αίτηση προδικαστικής αποφάσεως την οποία υπέβαλε το Curtea de Apel Bucureşti (Ρουμανία) στις 15 Δεκεμβρίου 2021 — Blue Air Aviation SA κατά UCMR — ADA Asociaţia pentru Drepturi de Autor a Compozitorilor
      (Υπόθεση C-775/21)
      (2022/C 191/09)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bucureşti
      
         Διάδικοι στην υπόθεση της κύριας δίκης
      
      
         Εκκαλούσα (εναγομένη πρωτοδίκως): Blue Air Aviation SA
      
         Εφεσίβλητη (ενάγουσα πρωτοδίκως): UCMR — ADA Asociaţia pentru Drepturi de Autor a Compozitorilor
      
         Προδικαστικά ερωτήματα
      
      
                  1.
               
               
                  Έχουν οι διατάξεις του άρθρου 3, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (1), την έννοια ότι η μετάδοση, εντός εμπορικού αεροσκάφους το οποίο μεταφέρει επιβάτες, μουσικού έργου ή αποσπάσματος μουσικού έργου κατά την απογείωση, την προσγείωση ή σε οποιοδήποτε χρονικό σημείο της πτήσης, μέσω του ηχητικού συστήματος ειδοποιήσεων του αεροσκάφους, συνιστά παρουσίαση στο κοινό, κατά την έννοια του εν λόγω άρθρου, ιδίως (αν και όχι αποκλειστικά) από την άποψη του κριτηρίου του κερδοσκοπικού χαρακτήρα της παρουσίασης;
                  Σε περίπτωση καταφατικής απάντησης στο πρώτο ερώτημα:
               
            
                  2.
               
               
                  Συνιστά η ύπαρξη επί αεροσκάφους ηχητικού συστήματος ειδοποιήσεων, που απαιτείται από τη νομοθεσία περί ασφάλειας της εναέριας κυκλοφορίας, επαρκή βάση ώστε να συναχθεί μαχητό τεκμήριο περί παρουσίασης μουσικών έργων στο κοινό επί του εν λόγω αεροσκάφους;
                  Σε περίπτωση αρνητικής απάντησης στο ερώτημα αυτό:
               
            
                  3.
               
               
                  Συνιστά η ύπαρξη επί αεροσκάφους ηχητικού συστήματος ειδοποιήσεων, που απαιτείται από τη νομοθεσία περί ασφάλειας της εναέριας κυκλοφορίας, και λογισμικού το οποίο καθιστά δυνατή την παρουσίαση φωνογραφημάτων (τα οποία περιέχουν προστατευόμενα μουσικά έργα) μέσω του συστήματος αυτού επαρκή βάση ώστε να συναχθεί μαχητό τεκμήριο περί παρουσίασης μουσικών έργων στο κοινό επί του εν λόγω αεροσκάφους;
               
            
         (1)  ΕΕ 2001, L 167, σ. 10.